**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 28. aprīlī

***Par*** ***Zolitūdes traģēdijas upuru piemiņas vietas izveidi Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) priekšlikumus par Zolitūdes traģēdijas upuru piemiņas vietas izveidi Rīgā, kas ietver piemiņas dārza izveidi Priedaines ielā 20, Rīgā un plašākas teritorijas – labiekārtota lineārā parka – konceptuālās idejas izstrādi Anniņmuižas ielas teritorijā, posmā starp Paula Lejiņa ielu ziemeļos un Apūzes ielu dienvidaustrumos.

1. **Paredzētā darbības vieta:**
   1. **Objekta veids un kadastra apzīmējums:** zemesgabals ar kadastra numuru 01000990414 (no Priedaines ielas 20, Rīgā kopējā zemesgabala atdalāma daļa ar kopējo platību 5782 m², kas turpmāk piederēs Rīgas pilsētas pašvaldībai) un zemesgabals ar kadastra numuru 01000990027, kas atrodas starp galveno projekta zemesgabalu un Anniņmuižas ielu, Rīgā.

**2.2.** **Objekta atrašanās adrese:** Priedaines iela 20, Rīgā un plašākas teritorijas – labiekārtots lineārs parks – Anniņmuižas ielas teritorijā, posmā starp Paula Lejiņa ielu ziemeļos un Apūzes ielu dienvidaustrumos Rīgā.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izveidot Zolitūdes traģēdijas upuru piemiņas vietu Rīgā, kas ietver piemiņas dārza izveidi Priedaines ielā 20, Rīgā un plašākas teritorijas – labiekārtota lineārā parka – konceptuālās idejas izstrādi Anniņmuižas ielas teritorijā, posmā starp Paula Lejiņa ielu ziemeļos un Apūzes ielu dienvidaustrumos (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 28. martā saņemta Rīgas domes Pieminekļu padomes 2022. gada 25. marta vēstule Nr. PP-22-2-nd “Par ieceri izveidot piemiņas vietu traģēdijas upuriem Zolitūdē”, kurai pielikumā pievienots:

4.1.1. Konkursa noteikumu projekts uz 13 lp.

4.1.2. Konkursa projektēšanas programmas projekts uz 9 lp.

4.1.3. Rīgas domes Pieminekļu padomes 2021. gada 18. jūnija sēdes protokola izraksts Nr. 3§2 uz 2 lp.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Latvijā 2013. gada 21. novembra vakarā valsts piedzīvoja lielāko traģēdiju kopš neatkarības atjaunošanas – sabrūkot Zolitūdes lielveikalam “Maxima”, Priedaines ielā 20, Rīgā. Zem gruvešiem dzīvību zaudēja 54 cilvēki – veikala apmeklētāji un darbinieki, arī trīs glābēji. Vairāki desmiti cilvēku guva ievainojumus. Kopējā nogruvuma platība bija aptuveni 1500 kvadrātmetru.

Kopumā iecere atbilst normatīvo aktu prasībām attiecīgajā jomā.

**4.3.** **Vērtē ieceres arhitektonisko, māksliniecisko un dizaina kvalitāti:**

Pagaidām nav attiecināms.

**4.4.** **Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta Pieminekļu, piemiņas zīmju un piemiņas vietu izveides konsultatīvās padomes sēdē 2022. gada 28. aprīlī.

**Konceptuālais lēmums**: atbalstīt ieceri.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato sabiedriskais un vēsturiskais nozīmīgums, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 28. aprīļa sēdes protokola Nr. 8 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU